**Ministru kabineta noteikumu projekta**

**„Par 2013. gada Pasta paku reglamentu”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Latvijas Republika ir Pasaules Pasta savienības (turpmāk- Savienība) dalībvalsts. 2012. gada 11. oktobrī Dohā Savienības 25. kongresā ir parakstīta Pasaules Pasta konvencija (turpmāk – 2012.gada Konvencija).2013. gada 15. aprīlī Bernē Pasta darbības padome, ņemot vērā Savienības 25.kongresā pieņemtos lēmumus, apstiprināja Pasta paku reglamentu un tā Noslēguma protokolu (turpmāk –Reglaments), kuros noteikta Konvencijas noteikumu izpildei nepieciešamā piemērošanas kārtība attiecībā uz starptautiskajiem pasta paku pakalpojumiem.Lai izpildītu visas Savienības dalībvalstīm noteiktās nacionālās procedūras, ir nepieciešams apstiprināt Pasta paku reglamentu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) 2008. gada 17. jūlijā ir pieņemts likums „Par 1964. gada 10. jūlija Pasaules Pasta savienības konstitūciju, 2004. gada 5. oktobra Pasaules Pasta konvenciju, 2004. gada 5. oktobra Pasaules Pasta konvencijas Noslēguma protokolu, 2004. gada 5. oktobra Pasaules Pasta savienības Vispārīgo reglamentu un 2004. gada 5. oktobra Nolīgumu par pasta maksājumu pakalpojumiem”, ar kuru Latvijas Republika ir ratificējusi Savienības aktus. 2011. gada 14. jūlijā ir pieņemts likums „Par 2008. gada Pasaules Pasta konvenciju, 2008. gada Pasaules Pasta konvencijas Noslēguma protokolu un 2008. gada Nolīgumu par pasta maksājumu pakalpojumiem”. 2011.gada 22.novembrī ir pieņemti Ministru kabineta noteikumi Nr.896 „Par 2008.gada Pasta paku reglamentu un reglamenta Noslēguma protokolu” (turpmāk - noteikumi Nr.896).Ar minētiem aktiem Latvijas Republika ir apstiprinājusi 2008.gada konvenciju un pasta paku reglamentu.Saskaņā ar 2012.gada Konvencijas 40. panta 1. punktu tā ir stājusies spēkā 2014. gada 1. janvārī. Lai apstiprinātu 2012.gada Konvenciju Latvijā, Saeimā ir iesniegts likumprojekts „Par 2012.gada Pasaules Pasta konvenciju” (Nr.1130/Lp11).Saskaņā ar Reglamenta *RC* 222. panta 1. punktu Reglaments stājas spēkā vienlaicīgi ar Konvenciju, t.i. 2014. gada 1. janvārī. 2) Saskaņā ar Konstitūcijas 22. panta 3. punktu dalībvalstīm jānodrošina, ka izraudzītais pasta operators, kas sniedz universālo pakalpojumu, pilda visas saistības, kas izriet no Konvencijas un tās reglamentiem.Pamatojoties uz Pasta likuma 6. panta otrās daļas 4. punktā noteikto deleģējumu 2009. gada 7. decembrī Sabiedrisko pakalpojumu regulēšanas komisijas padome pieņēmusi lēmumu Nr. 408 nosakot valsts akciju sabiedrībai „Latvijas Pasts” (turpmāk- Latvijas Pasts) pienākumu turpināt sniegt Latvijas Republikas teritorijā pasta pakalpojumus, pildot visas no Savienības aktiem izrietošās saistības, un pasta darbības jautājumos pārstāvēt Latvijas Republiku attiecībās ar citu valstu izraudzītiem pasta operatoriem. Latvijas Pasts, sniedzot starptautiskos pasta pakalpojumus un pamatojoties uz savstarpēji noslēgatjiem līgumiem ar citu valstu izraudzītajiem operatoriem, *de-facto* pilda visas no Savienības aktiem izrietošās saistības, ņemot vērā arī pēdējos grozījumus Konvencijā un tās reglamentos, tādēļ Reglamenta apstiprināšana *de-jure* ir tikai juridiski korekta Reglamenta ieviešana Latvijas Republikas tiesību aktu sistēmā. Latvijas Pasts ir vienīgais universālā pasta pakalpojuma sniedzējs Latvijā, kuram attiecībās ar citu valstu izraudzītajiem operatoriem jālieto Konstitūcijas 6. pantā noteikta oficiālā valoda – franču valoda, vai, ja to pieļauj reglamenti, cita atzīta darba valoda (tajā skaitā angļu valoda). Reglamenta apstiprināšana latviešu valodā ar vēlāku datumu nekā paredzēts Konvencijā (no 2014. gada 1. janvāra) neskars privātpersonu tiesības, jo Reglaments nosaka tikai prasības attiecībām starp Savienības valstu izraudzītajiem pasta operatoriem, bet ar pasta pakalpojumiem saistītie jautājumi, kas skar patērētāju intereses, ir reglamentēti Pasta likumā.Saskaņā ar Pasta likuma 7. panta pirmo daļu Latvijas Republiku attiecībās ar Savienību, īstenojot pasta nozares politiku, pārstāv Satiksmes ministrija, no kuras budžeta tiek segta dalības maksa par dalību Savienībā. Attiecībās ar citu valstu izraudzītajiem operatoriem pasta darbības jautājumos Latvijas Republiku pārstāv Latvijas Pasts, kurš, pildot visas saistības, kas izriet no Savienības aktiem, izdevumus sedz no saviem līdzekļiem, tādējādi Reglamenta apstiprināšana nerādīs ietekmi uz valsts budžetu.3) Saskaņā ar Reglamenta 122. panta 2. punktu informēšanas nolūkā Reglamenta 122. pantā ir izklāstīta bīstamo kravu 650. iepakošanas instrukcija, kas atbilst Starptautiskās civilās aviācijas organizācijas Tehnisko instrukciju 2007./2008. gada izdevumam. Tāpat Reglamenta 122. un 123.pantā ir minētas atsauces uz 904. un 967. iepakošanas instrukciju.Starptautiski ir izveidota vienota bīstamo kravu aprites drošības garantēšanas sistēma. Tā pamatojas uz ANO Ekonomiskās un sociālās padomes Bīstamo kravu transportēšanas ekspertu komitejas izstrādātajām un regulāri papildinātajām „Rekomendācijas bīstamo kravu pārvadāšanai”. Minētās rekomendācijas ir pamats visu transporta veidu noteikumiem. Tāpēc bīstamo kravu pārvadājumi ir viena no starptautiski visstingrāk reglamentētajām jomām, jo to reglamentē vienota ANO līmenī harmonizēta bīstamo kravu klasifikācijas, iepakošanas, apzīmēšanas un citu nosacījumu sistēma.Saskaņā ar Bīstamo kravu aprites likuma 3. panta trešo un sesto daļu jautājumus par bīstamo kravu apriti un tās uzraudzību autopārvadājumu jomā reglamentē Eiropas valstu nolīgums par bīstamo kravu starptautiskajiem pārvadājumiem ar autotransportu (ADR) un protokols par grozījumiem šajā nolīgumā, bet jautājumus par bīstamo kravu apriti un tās uzraudzību gaisa pārvadājumu jomā reglamentē konvencija par starptautisko civilo aviāciju, kā arī Starptautiskās civilās aviācijas organizācijas Tehniskā instrukcija bīstamo izstrādājumu drošai pārvadāšanai pa gaisu (ICAO-TI), kuru minētā konvencija nosaka par saistošu. Saskaņā ar konvencijas par starptautisko civilo aviāciju 37. pantu Starptautiskās civilās aviācijas organizācija izstrādā starptautiskos standartus, ieteicamo praksi un procedūras, kas ir šis konvencijas pielikumi un ir tās neatņemama sastāvdaļa. Starptautiskās civilās aviācijas organizācijas tehniskās instrukcijas izstrādātas, pamatojoties uz Apvienoto Nāciju Organizācijas Rekomendācijām (turpmāk – ANO). Tā kā ANO Rekomendācijas  bīstamo kravu pārvadājumu jomā ir kopējās rekomendācijas visiem transporta veidiem - gan gaisa, gan  jūras, gan auto un dzelzceļa transportam – iepakošanas  nosacījumi ir vienādi, t.sk. 650. , 904. un 967.iepakošanas instrukcija.1996. gada 11. maijā Latvijas Republikā stājies spēkā „Eiropas valstu nolīgums par bīstamo kravu starptautiskajiem pārvadājumiem ar autotransportu (ADR)”. ADR konsolidētā versija un Parakstīšanas protokols angļu un latviešu valodā ir publicēts Latvijas Vēstnesī 2005. gada 5.septembrī.ADR 2013. gada redakcija un ADR nolīguma A un B pielikumus angļu valodā un to tulkojumus latviešu valodā, kas stājās spēkā 2013. gada 1. janvārī, ir publicēts Latvijas Vēstnesī 2013. gada 28. jūnijā.1944. gada 7. decembra Konvencija par starptautisko civilo aviāciju (tai skaitā 18. pielikums „Bīstamu izstrādājumu droša pārvadāšana ar gaisa transportu”), kurai Latvija pievienojās ar Augstākās Padomes 1992. gada 3. jūnija lēmumu, attiecībā uz Latvijas Republiku stājās spēkā 1992. gada 12. augustā. Konvencijas 18.pielikums tika publicēts Latvijas Vēstnesī 2010. gada 30. janvārī.4) Reglaments satur atsauces uz Savienības tehniskajiem standartiem, norādot, ka to prasību izpilde ir brīvprātīga, vai obligāta, atkarībā no Reglamentā ietvertās atsauces. Tie ir specifiski standarti, kuru lietošana ir nepieciešama, nodrošinot saskarsmi starp dažādu valstu pakalpojumu sniedzējiem, izpildot Reglamentā noteiktās procedūras, bet neskar regulēšanas procesus valstī. Pašlaik nav identificēts neviens Savienības standarts, kuru obligāti jāievēro visām Savienības dalībvalstīm. Standartu prasību izpilde ietekmē pakalpojuma kvalitāti un rezultātā savstarpējos norēķinus starp sūtījuma nosūtīšanā iesaistītajiem izraudzītajiem operatoriem (piemērām, ja pasta operators, noformējot sūtīšanai uz citu valsti nodotos starptautiskos pasta sūtījumus, to apzīmēšanai lietos vienotu pasta sūtījuma identificētāja kodu, tas veicinās sūtījuma ātrāku piegādi un izsekošanu tā virzīšanas posmos).Datu apmaiņu un veidlapu noformēšanu veic oficiālajā Savienības valodā – franču valodā, vai citā iesaistītajiem operatoriem saprotamā valodā, par kuru tie ir savstarpēji vienojušies. Latvijas Pasts sniedz starptautiskos pasta pakalpojumus saskaņā ar savstarpēji noslēgtajiem līgumiem, tādējādi izvēloties, kādus standartus nepieciešams piemērot. 5) Latvijai kā Savienības dalībvalstij jāievēro un jāizpilda starptautiski pieņemtajos dokumentos noteiktās prasības un saistības, tādēļ nepieciešams apstiprināt 2013. gada Reglamentu.Reglaments nosaka Konvencijas noteikumu izpildei nepieciešamo piemērošanas kārtību un ietver normas, ko izraudzītais universālā pasta pakalpojuma sniedzējs piemēro starptautiskajiem pasta paku pakalpojumiem, nodrošinot pasta sūtījumu apmaiņu starp Savienības dalībvalstīm, un tas neparedz jaunas saistības Latvijai.Noslēguma protokols ietver atrunas par Reglamenta normu piemērošanu. |
| 3. | Projekta izstrādē iesaistītās institūcijas | Satiksmes ministrija. |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | 2008. gada 12. augustā Ženēvā Savienības 24. kongresā ir parakstīta Pasaules Pasta konvencija, kura stājusies spēkā 2010. gada 1. janvārī, aizstājot 2004. gada 5. oktobra Pasaules Pasta konvenciju.2008. gada 11. novembrī Bernē Savienības Pasta darbības padome ir parakstījusi Pasta paku reglamentu un tā Noslēguma protokolu.2012. gada 11. oktobrī Dohā Savienības 25. kongresā ir parakstīta Pasaules Pasta konvencija, kas stājies spēkā 2014. gada 1. janvārī, aizstājot 2008. gada Pasaules Pasta konvenciju. 2013. gada 15. aprīlī Bernē Savienības Pasta darbības padome ir parakstījusi Pasta paku reglamentu un tā Noslēguma protokolu, kuri stājušies spēkā 2014.gada 1.janvārī (vienlaicīgi ar 2012.gada Konvenciju). Saskaņā ar Konstitūcijas 22.panta 3.punktu dalībvalstīm ir saistoši Savienības pieņemtie pamatdokumenti – Pasaules Pasta konvencija un Pasta paku reglaments. Dalībvalstīm jānodrošina, ka izraudzītais pasta operators, kas sniedz universālo pakalpojumu, pilda visas saistības, kas izriet no šiem dokumentiem. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Ar likumu „Par 1964. gada 10. jūlija Pasaules Pasta savienības konstitūciju, 2004. gada 5. oktobra Pasaules Pasta konvenciju, 2004. gada 5. oktobra Pasaules Pasta konvencijas Noslēguma protokolu, 2004. gada 5. oktobra Pasaules Pasta savienības Vispārīgo reglamentu un 2004. gada 5. oktobra Nolīgumu par pasta maksājumu pakalpojumiem” Latvijas Republika ir ratificējusi Pasaules Pasta savienības aktus. 2008. gada 12. augustā Ženēvā Savienības 24. kongresā ir parakstīta Pasaules Pasta konvencija.2008. gada 11. novembrī Bernē Savienības Pasta darbības padome ir parakstījusi Pasta paku reglamentu un tā Noslēguma protokolu.2012. gada 11. oktobrī Dohā Savienības 25. kongresā ir parakstīta Pasaules Pasta konvencija un Pasaules Pasta konvencijas Noslēguma protokols, kas stāsies spēkā 2014. gada 1. janvārī, aizstājot 2008. gada Pasaules Pasta konvenciju un 2008.gada Pasaules Pasta konvencijas Noslēguma protokolu. Saskaņā ar Konstitūcijas 22.panta 3.punktu dalībvalstīm jānodrošina, ka izraudzītais pasta operators, kas sniedz universālo pakalpojumu, pilda visas saistības, kas izriet no šiem dokumentiem. Latvijai kā Pasaules Pasta savienības dalībvalstij jāievēro un jāizpilda starptautiski pieņemtajos dokumentos noteiktās prasības un saistības, tādēļ nepieciešams apstiprināt 2013. gada Reglamentu.Konvencijas 40.panta 1.punkts nosaka, ka Konvencija stājas spēkā 2014.gada 1.janvārī. Saskaņā ar Reglamenta *RC* 222. panta 1. punktu Reglaments stājas spēkā vienlaicīgi ar Konvenciju, t.i. 2014. gada 1. janvārī. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Pasta paku reglaments nosaka Konvencijas noteikumu izpildei nepieciešamo piemērošanas kārtību un ietver normas, ko piemēro starptautiskiem pasta paku pakalpojumiem nodrošinot pasta sūtījumu apmaiņu starp Savienības dalībvalstīm.Minētajos aktos ietvertās normas neparedz jaunas saistības Latvijai, taču Latvijai saskaņā ar Konstitūcijas 22. panta 3. punktu jānodrošina, ka tās izraudzītais pasta operators pilda visas saistības, kas izriet no Konvencijas un Reglamenta.Atrunas par Reglamentu ietver Reglamentam pievienotajā Noslēguma protokolā.2012.gada Pasta paku reglamenta Noslēguma protokolā ir ietverta arī Latvijas Republikas atruna. Saskaņā ar Reglamenta *RC* I pantu Latvija patur tiesības sniegt pasta paku pakalpojumus tā, kā tas paredzēts Konvencijā, vai izejošo paku gadījumā un pēc divpusēja līguma noslēgšanas, jebkurā citā veidā, kas ir izdevīgāks klientiem.Šī atruna ir saglabājusies vēsturiski, jo tika izteikta 1999.gadā UPU 22.kongresā un apstiprināta ar Ministru kabineta noteikumiem Nr.896 „Par 2008.gada Pasta paku reglamentu un reglamenta Noslēguma protokolu” bez izmaiņām.Reglaments paredz iespēju izraudzītajiem operatoriem nodrošināt pasta apmaiņu saskaņā ar savstarpēji noslēgtajiem līgumiem, kuros var paredzēt citu kārtību, nekā noteikts reglamentā, tādēļ šī atruna kļuvusi deklaratīva.  | Starptautisko saistību izpildes prasības ir noteiktas Pasta likumā:1) 3.pantā noteikts, ka papildus šajā likumā noteiktajām prasībām pasta nozari reglamentē arī citi normatīvie akti, Pasaules Pasta konvencija un citi Latvijas Republikai saistoši starptautiskie līgumi. 2) 6.pantā noteikts, ka Regulators nosaka to pasta komersantu, kurš sniegs pasta pakalpojumus Latvijas Republikas teritorijā, pildot visas no Pasaules Pasta savienības dokumentiem izrietošās saistības, un kurš atbilstoši minētajām saistībām pasta darbības jautājumos pārstāvēs Latvijas Republiku attiecībās ar citu valstu izraudzītajiem pasta operatoriem (turpmāk — izraudzītais pasta operators);Saskaņā ar Sabiedrisko pakalpojumu regulēšanas komisijas Padomes 2009. gada 7. decembra lēmumu Nr.408 „Par pārstāvību attiecībās ar citu valstu noteiktiem pasta operatoriem” VAS „Latvijas Pasts” sniedz Latvijas Republikas teritorijā pasta pakalpojumus, pildot visas no UPU dokumentiem izrietošās saistības un pasta darbības jautājumos pārstāv Latvijas Republiku attiecībās ar citu valstu noteiktiem pasta operatoriem. | Saistības tiek izpildītas pilnībā.Satiksmes ministrija ir atbildīga par šo saistību izpildi pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Projekts šo jomu neskar. |
| Cita informācija | Vēl nav apstiprināta 2012.gada konvencija. Saeimas 2014.gada 12.jūnija sēdē likumprojekts „Par 2012.gada Pasaules Pasta konvenciju” (Nr.1130/Lp11) izskatīts un pieņemts otrajā galīgajā lasījumā.2013.gada reglaments aizstās 2008.gada reglamenta redakciju, kas apstiprināta ar Ministru kabineta noteikumiem 2011.gada 22.novembra noteikumiem Nr.896 „Par 2008.gada Pasta paku reglamentu un reglamenta Noslēguma protokolu”. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība netika nodrošināta, jo noteikumu projekts ir starptautiskā līguma apstiprināšanas dokuments un sabiedrības intereses tiešā veidā neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumos ietverto saistību izpildi koordinēs Satiksmes ministrija.VAS „Latvijas Pasts” kā Latvijas Republikas izraudzītais pasta operators nodrošinās starptautisko pasta sūtījumu apmaiņu ar Savienības dalībvalstu izraudzītajiem operatoriem. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, III, un IV sadaļa – Projekts šo jomu neskar.

Satiksmes ministrs A. Matīss

Vīza:

Valsts sekretāra vietā-

valsts sekretāra vietniece Dž. Innusa

25.06.2014. 10:58

2495

I.Priedītis

67028043

Imants.prieditis@sam.gov.lv